Езоп
Тръбач

Превод от старогръцки: Тодор Сарафов, 1967

chitanka.info

Един тръбач, който свирел за сбор на войската и бил пленен от неприятелите, завикал:

— Не ме убивайте, хора! Безполезно и безсмислено е. Та аз никого от вашите не съм убил. А пък и освен тази медна тръба нищо друго не притежавам.

Но те му отвърнали:

— Та тъкмо затова повече си си заслужил смъртта, понеже, ако и да не си в състояние да се сражаваш, зовеш на бой всички останали.

Баснята показва, че по-голяма вина имат тези, които подстрекават злите и жестоки властници да вършат пакости.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.